AO Rašica

Prušnikova ul. 99

1000 Ljubljana

ZAPISNIK OBČNEGA ZBORA, Planinski dom na Rašici, 1.12.2007
Občni zbor AO Rašica 2007 je kot vsako leto potekal v prostorih planinskega doma na Rašici. Po uvodnem nagovoru načelnika Blaža Graparja je bila sklepčno sprejeta voljena komisija v sestavi:

· Gregor Sluga in Nina Bernard

· Peter Dragan (overovatelj zapisnika)

· Andrejka Rutar (zapisnikar) 
V skladu z  dnevnim redom občnega zbora so bila najprej predstavljena 3 letna poročila (načelnik, blagajnik, vodja alpinistične šole). Zaradi odsotnosti Sama Kristana, poročila gospodarja ni bilo na dnevnem redu in bo naknadno objavljeno na spletni strani. Prav tako zaradi neprisotnosti članov nadzornega odbora ni bilo v okviru občnega zbora podanega poročila nadzornega odbora.
Najprej je poročilo o sezoni AO Rašica predstavil načelnik Blaž Grapar.

V letu 2007 so vodstvo odseka sestavljali:

- Blaž Grapar (načelnik odseka)

- Matej Rozman (pomočnik načelnika)

- Meta Batis (blagajnik)

- Samo Kristan (gospodar)

- Maja Grgič (tajnik).

Člani častnega razsodišče so bili:

- Jani Bele

- Peter Dragar

- Matevž Kramer.

Matic Radelonghi in Živa Grgič sta bila predstavnika nadzornega odbora. 

V poročilu je načelnik izpostavil:
· nekatere pomembnejše vzpone in aktivnosti članov AO po posameznih letnih časih (zimski, poletni vzponi, udeležba Debeljaka na taboru perspektivnih mladih alpinistov, Valičev projekt osvojitve vseh 4000akov v Alpah,  rašiška odprava v Kavkaz, odprava Valiča v Himalajo, 4 novi alpinisti, 2 nova alpinistična inštruktorja)

· športno – plezalske uspehe članov AO (Tadej Debevec, Vesna Pavlovič)

· druge aktivnosti in dela na odseku (plezalski tabor – Zillertal, treningi, obnova prostorov )

 Na koncu je načelnik  poudaril, da je na AO Rašica se vedno problem prešibek SAMOINICIATIVNI zagon njenih članov, kar je nujen pogoj za dobro delovanje odseka.

Sledilo je kratko, a izčrpno poročilo blagajničarke Mete Batis o prihodkih in odhodkih (sprejem, nagrade, klini, sofinanciranje odprave ipd.) v preteklem letu. Trenutna bilanca stanja na računu je sprejemljiva (malenkostno negativna).
Zadnje poročilo o poteku in realizaciji alpinistične šole v letu 2006/07 je predstavil njen vodja Iztok Rutar. Med mlajše pripravnike je bilo sprejetih 16 tečajnikov (polovica vpisanih v alpinistično šolo). Iztok je kljub temu, da je bila letošnja generacija tečajnikov v celoti »hribovsko« usmerjena, izpostavil problem nevajenosti hoje v gorah, ki se je kazala v tehniki gibanja v lažjem svetu in slabi kondiciji v daljših hribovskih smereh. Na poletnih skupnih turah je velik problem predstavljalo pomanjkanje alpinistov za vodenje navez s tečajniki in nezainteresiranost alpinistov za plezanje smeri lažjih od V stopnje. Sicer je v splošnem generacijo označil kot zagnano, z veliko »srčne kulture« in poudaril, da je še pomembneje nadaljnje aktivno vključevanje v delo in življenje odseka.
Po soglasni potrditvi poročil za leto 2007 je Janez Toni predstavil svoj plan dela v vlogi bodočega vodje odseka. V začetku svojega govora je dal velik poudarek na temo druženja oziroma družabnega življenja znotraj odseka. Po zahvali predhodnim načelnikom je navedel naloge, ki jih želi nadaljevati v sodelovanju in ob podpori ostalih članov odseka, in sicer:
· nadaljnje organiziranje taborov (za mlade družine, samo za alpiniste) in odprav odseka

· nadaljevanje 3. univerze in diapredavanj

· izdaja vodnika prvenstvenih smeri odseka s skicami smeri 

· uvedba dodatnih izpitov za mlajše pripravnike

· nadaljevanje s prenovo prostorov

· stvaritev projekta »Petijeva barka«

Smisel dela novega načelnika naj bi bil »IMETI SE ČIM BOLJE« na odseku. V nadaljevanju je Janez Toni (načelnik) predstavil svojo vodstveno ekipo v sestavi:
- Matej Rozman (pomočnik načelnika)

- Meta Batis (blagajnik)

- Tadeja Rozman (tajnik)

- Samo Kristan (gospodar)

- Matic Standekler (»spletni mojster« oz. administrator spletne strani)

Pred glasovanjem o novem vodstvu je Tadej Debevec dodal »aneks k izvolitvi« oziroma svoj komentar, da Toni Janez prevzame vlogo novega načelnika šele po sprejemu med alpiniste odseka (Janez ob tej izjavi za razliko od večine ni ploskal(). Po krajšem izpraševanju bodočega načelnika (mnenje o iraški vojni) je sledila razrešitev starega vodstva in glasovanje o novem vodstvu. Novo vodstvo je bilo z veliko večino izglasovano (1 glas proti, 0 vzdržanih). Novi načelnik Janez Toni je v znak zahvale za uspešno delo izročil dosedanjemu načelniku Blažu Graparju darilo.

Formalnemu delu občnega zbora je sledila diaprojekcija odprave »KAVKAZ 2007«, podelitev nagrad za naj vzpone v letu 2007, večerja ter sprejem novih mlajših pripravnikov, starejših pripravnikov in inciacija 4 novih alpinistov (Gašper Rak, Janez Toni, Marko Gorišek, David Debeljak)

